'n Slymerige slak, stadig, maar belangrik | Blink Boer
Al word slakke as 'n gourmet ete gesien kan baie spesies landslakke 'n goeie bron van proteïene wees vir mense in arm gemeenskappe rondom die wêreld. Land slakke is baie waardevol omdat hulle op 'n breë spektrum van kos kan oorleef byvoorbeeld landbou afval, soos blare wat afgeval het in piesang plantasies. Landslakke, varswaterslakke en seeslakke word in 'n groot hoeveelheid lande geëet, hoofsaaklik Spanje, Morroco, Nigerië, Frankryk, Italië, Portugal, Griekeland en vele meer.
In ander gelowe en kulture was die slak simboliek aan sekere aspekte in die gelowe en kulture. Die Grieke het na die slakke gekyk om te sien wanneer oestyd naby is. Die Aztecs se maan god het 'n slak se dop op sy rug gedra wat wedergeboorte voorgestel het. Ongeag of die slak die stadigste landdiertjie is, is hulle belangriker as wat hulle lyk. Of hulle gesien word as 'n kulturele simbool, 'n troeteldier of as kos.